Grails: Nike Hyper Adapt | Hardie Girl
Posted on June 17, 2017 by hardie_girl
Tags: Air Mag, design, Grails, Hyperadapt, Nike, SneakersCategories: Grails 2016/06/09 Vacation Rentals
2019/07/15 Nature Reserve No comments
2019/07/01 General News No comments
RESPEK – Leeupoort Vakansiedorp is `n dorp binne in `n natuurreservaat.
Binne `n natuurreservaat word daar volgens die reels van `n natuurreservaat opgetree. Van die grootste sondebokke binne so `n reservaat is plastieksakke en mense wat te vinnig ry. Ons almal, inwoners sowel besoekers, is verantwoordelike mense wat hierdie twee sondebokke naamlik “plastieksakke” en “mense
2019/06/21 General News
BRANDSTOF VERDAMP – Sodra jy besluit om weg te breek vir `n paar dae is jou eerste item Read More »
Powered by WordPress | Hosted with Hostgator. Find a Hostgator coupon at hostgator coupons KVB NUUSBLAD: WAT GESE IS EN WAT VERSWYG IS...
As na die krisisse gekyk word wat die land nou kenmerk, was die staatsrede grootliks ‘n oefening in volstruispolitiek. Kom dit by die oorsake vir die vervreemding wat die Afrikaner ervaar, en selfs die blankes, was die president doodstil, en is al die polariserende elemente soos haatspraak, die bedreiging van onderrig in Afrikaans, die uitsluiting van blankes met gestremdhede uit ekonomiese bemagtiging, plaasmoorde en plaasaanvalle, geheel verswyg. Die Afrikanerkultuur is ook geheel uitgesluit uit die museumprojekte wat vermeld is, en daar was uiteraard geen verwysing na die voeteslepery met staatsfondse vir die Voortrekkermuseum nie. Die president het wel ‘n hand na die Koisan-gemeenskap uitgesteek.In die geheel is die nuus oor die skepping van ‘n klimaat van vrede in die land egter bedroewend: Die verwysings na vredesdoelwitte is uitsluitlik op Afrika gerig.
Soos verwag is, het die president heelwat aandag aan kwessies soos werkskepping en ekonomiese groei geskenk. Die mees tasbare aspek hiervan is die 10 miljard rand wat die Nasionale Ontwikkelingskorporasie oor die volgende vyf jaar beskikbaar sal stel.
Waarnemers was gou om die president se versekering dat dit ‘n mededingende mynbousektor voorstaan, as ‘n nekslag vir nasionaliserings-planne te vertolk. Dit is egter nog te gou om te bepaal of dit wel so vertolk kan word, en of dit die deur ooplaat vir ‘n persepsie binne die ANC-alliansie dat nasionalisering nie noodwendig mededingendheid in die voet skiet nie.Die president het die waarde van mynbou in die land op $2,5 triljoen gestel.
‘n Interessante aspek is dat infrastruktuurplanne gekoppel aan nywerheidsontwikkeling, daarop neerkom dat die beginsels van die eertydse desentralisasiebeleid afgestof is. Die groen nywerheid en toerisme is spesifiek vermeld, sonder om die omvang daarvan te verduidelik.Wat die landbou betref, is daar hoofsaaklik verwys na die ontwikkeling van die kleinplaassektor, wat landbou deel van die probleem eerder as die oplossing maak. Dit is ook kommerwekkend dat die president skynbaar die gebrekkige groenskrif oor grondhervorming as finaal aanvaar en soos ‘n witskrif beskou.Die voorneme om Eskom se arm vir bekostigbare tariewe te draai, moet verwelkom word. Dit hang dus grootliks af wat Nersa as die maksimum toegewings beskou om steeds Eskom se uitbreidingsbehoeftes te bevredig.
Swart bemagtiging gaan verskerp word, en maatskappye wat swart mense bloot as SEB-fronte gebruik, gaan aan die pen ry.Die president het egter ook ‘n skadu oor misdaadbekamping gewerp deur te wys op ‘n
5 % afname in ernstige misdaad, sonder om te vermeld dat handelsmisdaad – en dus ook korrupsie – steeds jaarliks skerp toeneem.Die behoefte aan ‘n morele grondslag om die land betreklik misdaadvry die toekoms in te lanseer het geen vermelding gekry nie … ‘n blatante klap wat moontlik na gelowiges in die land gemik is. Die land sal ook duim vashou dat die aangekondigde planne om staatsuitgawes so te herstruktureer dat dit beter waarde vir geld bied, wel tot uitvoering sal kom. Die belofte word gereeld gemaak en tog word daar steeds agteruit geboer weens die regering se kaderbeleid.